CELEX: 32022R0148
Language: bg
Date: 2022-02-03 00:00:00
Title: Регламент (ЕС) 2022/148 на Съвета от 3 февруари 2022 година за изменение на Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан

4.2.2022   
               
               
                  BG
               
               
                  Официален вестник на Европейския съюз
               
               
                  L 25/5
               
            
         РЕГЛАМЕНТ (ЕС) 2022/148 НА СЪВЕТА
         от 3 февруари 2022 година
         за изменение на Регламент (ЕС) № 753/2011 относно ограничителни мерки, насочени срещу определени лица, групи, предприятия и образувания, с оглед на положението в Афганистан
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз, и по-специално член 215 от него,
         като взе предвид Решение 2011/486/ОВППС на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (1),
         като взе предвид съвместното предложение на върховния представител на Съюза по въпросите на външните работи и политиката на сигурност и на Европейската комисия,
         като има предвид, че:
         
                     (1)
                  
                  
                     С Регламент (ЕС) № 753/2011 на Съвета (2) се привеждат в действие ограничителните мерки, приети в рамките на Организацията на обединените нации.
                  
               
                     (2)
                  
                  
                     На 22 декември 2021 г. Съветът за сигурност на Организацията на обединените нации прие Резолюция 2615 (2021) („Резолюция 2615 (2021)на СС на ООН“). С тази резолюция по-специално се въвежда ново изключение от ограничителните мерки – за хуманитарна помощ и други дейности в подкрепа на основните човешки нужди в Афганистан.
                  
               
                     (3)
                  
                  
                     На 3 февруари 2022 г. Съветът прие Решение (ОВППС) 2022/153 (3), с което се изменя Решение 2011/486/ОВППС в съответствие с Резолюция 2615(2021) на СС на ООН.
                  
               
                     (4)
                  
                  
                     Тези изменения попадат в обхвата на Договора и следователно за прилагането им е необходим нормативен акт на равнището на Съюза, по-специално с цел да се осигури еднообразното им прилагане във всички държави членки.
                  
               
                     (5)
                  
                  
                     Поради това Регламент (ЕС) № 753/2011 следва да бъде съответно изменен,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            В член 3 от Регламент (ЕС) № 753/2011 се добавя следният параграф:
            
               
                  „4.   Параграфи 1 и 2 не се прилагат за предоставянето на финансови средства или икономически ресурси, необходими за навременното предоставяне на хуманитарна помощ и на други дейности в подкрепа на основните човешки нужди в Афганистан или за подкрепа на такива дейности.“
               
            
         
         
            Член 2
            Настоящият регламент влиза в сила в деня след публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 3 февруари 2022 година.
            
               
                  За Съвета
               
               
                  Председател
               
               J.-Y. LE DRIAN
            
         
         
            (1)  ОВ L 199, 2.8.2011 г., стр. 57.
         
            (2)  Регламент (ЕС) № 753/2011 на Съвета от 1 август 2011 г. относно ограничителни мерки, насочени срещу определени лица, групи, предприятия и образувания, с оглед на положението в Афганистан (ОВ L 199, 2.8.2011 г., стр. 1).
         
            (3)  Решение (ОВППС) 2022/153 на Съвета от 3 февруари 2022година за изменение на Решение 2011/486/ОВППС относно ограничителни мерки, насочени срещу определени лица, групи, предприятия и образувания с оглед на положението в Афганистан (вж. страница 17 от настоящия брой на Официален вестник).